Hamar Station havde tidligere en stor betydning som transportknudepunkt i området med jernbaner i tre retninger foruden den nærliggende indsø [[Mjøsa]], hvorpå der kunne ske videre transport med dampskib. I 1895 etableredes [[Hamar Jernstøberi|Hamar Jernstøberi og Mekaniske Verksted]] på området syd for stationen, hvor der fra 1901 blev produceret omkring 200 lokomotiver. På selve stationen ligger der et større jernbaneværksted. Stationsområdet omfatter desuden mere end 25 spor, der traditionelt er blevet benyttet af godstrafikken. I nyere tid har man dog diskuteret nytten af dem, da godstrafikken efterhånden er mindsket betydeligt, og fordi byudviklingen har øget behovet for byggegrunde.
Historie Foreninger Organisationer